text: Røveri mod spillehal i Aabenraa
  20 juli 2014 kl. 07.34
  Spillehallen Drop-Inn i Rådhusgade i Aabenraa blev lørdag aften klokken 22.08 udsat for røveri.
  En cirka 20-årig mand truede personalet med en køkkenkniv og stak derefter af fra stedet på en knallert. Han kørte med dagens omsætning.Han forsvandt i retningen mod Føtex.
  Klokken 23.47 blev en brændende knallert fundet i Nørreskovparken i Aabenraa. Syd- og Sønderjyllands Politi formoder det er gerningsmandens.
  Manden er søndag eftermiddag fortsat på fri fod.
  Signalement:
  Ca. 20 år gammelCa. 180 cm højSlank af bygningSort kasketGrå sweatshirtHvide løse bukserPolitiet tager imod tip på telefon 1-1-4
  
  